PROPOSTA DEFINITIVA DE PERSOAS ADMITIDAS E EXCLUÍDAS DAS AXUDAS DO PROXECTO "LABORA 2020", ITINERARIOS MAIO 2022
ADMINISTRACIÓN LOCAL — Provincial — Deputación Provincial (Subvencións e axudas, 20/07/2022)

EXPEDIENTE: 2020038225 ASUNTO: APROBACIÓN DA PROPOSTA DEFINITIVA DE PERSOAS ADMITIDAS E EXCLUÍDAS DA PERCEPCIÓN DAS AXUDAS ECONÓMICAS POR ASISTENCIA Á FORMACIÓN DO PROXECTO “LABORA 2020” COFINANCIADO POLO FONDO SOCIAL EUROPEO DE ITINERARIOS FORMATIVOS INICIADOS EN MAIO 2022. TRÁMITE: PROPOSTA DEFINITIVA DE PERSOAS ADMITIDAS E EXCLUÍDAS DA PERCEPCIÓN DAS AXUDAS ECONÓMICAS POR ASISTENCIA Á FORMACIÓN DO PROXECTO “LABORA 2020” COFINANCIADO POLO FONDO SOCIAL EUROPEO DE ITINERARIOS FORMATIVOS INICIADOS EN MAIO 2022. A deputada, en virtude das competencias delegadas da Presidencia en transición ecolóxica e medio ambiente, arquitectura e proxectos europeos, dita a seguinte RESOLUCIÓN: O Pleno da Corporación provincial, na súa sesión ordinaria do día 28 de decembro de 2018, adoptou, entre outros, o acordo número 11.7237, no que se aprobou o proxecto “Labora 2020” no marco da convocatoria de 2018 de axudas do Fondo Social Europeo (FSE), previstas no Programa Operativo de Emprego, Formación e Educación (POEFE), destinadas a entidades locais para a inserción das persoas máis vulnerables (AP-POEFE) e cofinanciado nun 80 % polo FSE (Resolución de 23 de marzo de 2018 da Dirección Xeral de Relacións coas Comunidades Autónomas e Entes Locais). No artigo 8. b) da mencionada Resolución faise referencia, entre outros gastos subvencionables, á axuda económica ás persoas participantes nos itinerarios, que cubrirá os gastos de asistencia á formación, transporte, manutención, aloxamento e conciliación co coidado de familiares. En consecuencia, a Xunta de Goberno da Deputación de Pontevedra, na súa sesión ordinaria do día 14 de febreiro de 2020, adoptou, entre outros, o acordo (nº 3.28651) de aprobación das bases do programa de axudas económicas por asistencia á formación do proxecto “LABORA 2020” cofinanciado polo Fondo Social Europeo. Foron publicadas no BOPPO (nº44) do 5 de marzo do 2020 e que de acordo co punto primeiro das mencionadas bases a súa vixencia “abrangue desde o día seguinte á súa publicación ata a finalización do proxecto (.)”. Con data do 20 de setembro do 2021, a Xunta de Goberno adoptou, entre outros, o acordo nº 16.30791 de modificación das bases reguladoras da convocatoria de axudas económicas por asistencia á formación do proxecto “Labora 2020” cofinanciado polo Fondo Social Europeo. A convocatoria das citadas bases permanece aberta durante o período de vixencia do proxecto “Labora 2020”, de acordo ao disposto na base 4ª “O prazo de presentación de solicitudes para a concesión da axuda será de quince días hábiles desde a incorporación da persoa participante á acción formativa.” Finalizado o prazo de presentación de solicitudes dos cursos iniciados en maio 2022 resulta que das 94 solicitudes presentadas, 81 reúnen as condicións establecidas nas bases do proxecto “Labora 2020” así como os requisitos esixidos na Lei 38/2003, de 17 de novembro, Xeral de Subvencións quedando 13 solicitudes excluídas. Vista a proposta definitiva do Xefe do Servizo de Promoción do Emprego e Desenvolvemento Local de data 14 de xullo de 2022 e, de conformidade co disposto na Resolución Presidencial nº 2019014186, de 1 de agosto de 2019, de delegación de competencias da Presidencia e as catro modificacións (RPs de datas 10/01/2020, 11/03/2020, 18/05/2020 e 27/09/2021), RESOLVO: 1.- Aprobar a proposta definitiva de persoas admitidas e excluídas da percepción das axudas económicas por asistencia á formación do proxecto “Labora 2020” cofinanciado polo Fondo Social Europeo de itinerarios formativos iniciados en maio de 2022 relacionadas no Anexo I e Anexo II respectivamente. Non obstante o anterior e de acordo co disposto na base 10ª relativa a modificacións e reintegro de axudas “Toda alteración das condicións que se tiveron en conta para a concesión das axudas poderá dar lugar a modificacións da resolución de concesión, segundo se prevé no artigo 17.4 da Lei 9/2007, de 13 de xuño, de subvencións de Galicia (LSG). As axudas concedidas deberán serlle devoltas ou reintegradas á Deputación de Pontevedra nos seguintes casos: a) Por superar o límite de ausencias do 10 % das horas totais de duración do itinerario b) Por obtelas falseando as condicións requiridas c) Por incumprir as obrigas asumidas e as condicións fixadas nestas bases d) Por abandono do itinerario formativo e) Nos demais casos previstos no réxime xurídico das subvencións” 2.- A listaxe de persoas admitidas e excluídas publicaranse no Boletín Oficial da Provincia de Pontevedra (BOPPO) e na páxina web da Deputación de Pontevedra. A presente proposta definitiva non crea dereito ningún a favor das persoas beneficiarias propostas fronte á Administración, mentres non sexa notificada a Resolución de concesión. Asinado dixitalmente na data que figura á marxe